

# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение за изработване на проект за изменение на Подробен устройствен план - план за регулация на кв. 26А, гр. Меричлери, общ. Димитровград.

УВАЖАЕМИ ОБЩИНСКИ СЪВЕТНИЦИ,

Постъпило е заявление с рег.инд. № УТКР-29-4171/10.11.2022 г. от В. П., собственик на УПИ Iза дърводелска работилница, кв. 26А по кадастралния и регулационен план на гр. Меричлери, одобрен със Заповед № 1830/1993 г. и Заповед № РД-06-968/2016 г., с искане да се разреши изработване на проект за изменение на Подробен устройствен план - план за регулация на кв. 26А с обхват УПИ Iза дърводелска работилница, кв. 26А иулица с осови точки 130 и 135.

В действащия ПУП-ПР в кв. 26А е образуван УПИ Iза дърводелска работилница, който представлява прилежаща площ към масивна стопанска сграда, отразена в кадастралния план като поземлен имот с пл.№ 427, собственост на заявителя.

**Комбинирана извадка**

**от кадастралния и регулационен план на гр. Меричлери кв. 26А.**



Представено е геодезическо заснемане, от което е видно че коритото на реката не е променено, т.е. предвижданията на плана за регулация за изместването й не е реализиран. По-голямата част от урегулирания поземлен имот е разположен върху коритото на реката, което прави невъзможно ползването му. Предвидената от север улица с осови точки 130 и 135 не е реализирана. Сроковете по чл. 208, ал. 1 от ЗУТ са изтекли и собствениците на недвижимите имоти имат правата по [чл. 134, ал. 2, т. 1](apis://NORM|40006|8|134|/) от ЗУТ.

Представено е предложение за изменение на плана за регулация, което е разгледано от Общинския експертен съвет и с решение, вписано в протокол № 20/30.11.2022 г. не е съгласувано. Със Заявление с рег. индекс УТКР-29-4171#2/30.01.2023 г. е представено ново предложение, което предвижда премахване на улица с осови точки 130 и 135, изменение на улица с осови точки 137, 236, 135, 134, 133, като новата ширина е съобразена с ширината на улицата южно от от. 137, проектиране на нов УПИ за сграда с пл.№ 427, чиито регулационни линии са съобразени с коритото на реката, останалата част от УПИ Iза дърводелска работилница, кв. 26А бъде предвидена за озеленяване. В следствие предложените изменения кв. 26А не отговаря на определението за квартал, записано в § 5, т. 10 от ДР на ЗУТ и следва да се премахне. След премахване на улица с о.т. 130 и о.т. 135, улица с осови точки 128, 129, 912 става задънена улица с дължина до 100 м., което не изисква проектиране на уширение. Предложението е разгледано от Общинския експертен съвет и с решение вписано в протокол № 2/02.02.2023 г. е прието.

Във връзка с горното предлагам на Вашето внимание следното

**Р Е Ш Е Н И Е:**

1. На основание чл. 21, ал. 1, т. 8 от ЗМСМА, във връзка с чл. 135, ал. 1 от ЗУТ Общински съвет Димитровград

**ДАВА СЪГЛАСИЕ** да се изработи и одобри проект за изменение на Подробен устройствен план - план за регулация на кв. 26А с обхват улица с осови точки 130, 135, улица с осови точки 137, 136, 135, 134, 133, кв. 26А и УПИ Iза дърводелска работилница, кв. 26А, гр. Меричлери, общ. Димитровград по реда чл. 134, ал. 1, т. 2 ичл. 134а, ал. 2, т. 1 от ЗУТ. Проекта да бъде съобразен с обхвата и съдържанието на скицата-предложение. За изменения урегулиран поземлен имот да се предвиди номер след последния в кв. 26 и да се запази конкретното предназначение „за дърводелска работилница”.

1. Възлага на Кмета на Община Димитровград осъществяването на всички дейности, необходими за правилното и законосъобразно изпълнение на решението.

**ИВО ДИМОВ**

**кмет на Община Димитровград**